Document ID: 32000R2072

Uredba Komisije (ES) št. 2072/2000
z dne 29. septembra 2000
o spremembi Uredbe (ES) št. 1898/97 o določitvi pravil za uporabo režimov v sektorju prašičjega mesa, ki jih zajema Uredba Sveta (ES) št. 3066/95, in o razveljavitvi uredb (EGS) št. 2698/93 in (ES) št. 1590/94 ter spremembi Uredbe (ES) št. 1585/2000 o določitvi obsega, v katerem se lahko sprejmejo zahtevki za uvozna dovoljenja, vloženi julija 2000, za nekatere proizvode iz prašičjega mesa v skladu z režimom, predvidenim v sporazumih, ki so bili sklenjeni med Skupnostjo ter Republiko Poljsko, Republiko Madžarsko, Češko republiko, Slovaško, Bolgarijo in Romunijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1727/2000 z dne 31. julija 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu z Madžarsko [1], in zlasti člena 1(3) Uredbe,
ob upoštevanju naslednjega:
(1) Uredba Komisije (ES) št. 1898/97 [2], kakor je bila spremenjena z Uredbo (ES) št. 618/98 [3], določa pravila za uporabo režimov v sektorju prašičjega mesa iz evropskih sporazumov. Treba jo je spremeniti v skladu z določbami o proizvodih iz prašičjega mesa v Uredbi (ES) št. 1727/2000.
(2) Poplačilo uvoznih dajatev za proizvode, navedene v delu A Priloge I k Uredbi (ES) št. 1898/97, kakršna je obstajala pred začetkom veljavnosti te uredbe, in uvožene v skladu z dovoljenji, uporabljenimi od 1. julija 2000, sodi na področje členov od 878 do 898 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [4], kakor je bila nazadnje spremenjena z Uredbo (ES) št. 1602/2000 [5].
(3) Treba je določiti končni datum za veljavnost dovoljenj na koncu vsakega kvotnega leta, da bi zagotovili ustrezno upravljanje količin.
(4) Da bi olajšali trgovanje s prašičjim mesom in uskladili stopnje varščin za uvozna dovoljenja v okviru sektorjev mesa, je treba oceniti stopnjo varščine, določeno v Uredbi (ES) št. 1898/97.
(5) Od 1. julija 2000 se mora uporabljati ta uredba hkrati z Uredbo (ES) št. 1727/2000.
(6) Uredba Komisije (ES) št. 1585/2000 [6] določa količine, ki so na voljo za obdobje od 1. oktobra do 31. decembra 2000, v skladu z Uredbo (ES) št. 1898/97. Treba jo je spremeniti v skladu z novimi letnimi količinami, danimi v Prilogi I k tej uredbi.
(7) Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Uredba (ES) št. 1898/97 se spremeni:
1. Naslov se nadomesti z naslednjim:
"o določitvi pravil za uporabo režimov v sektorju prašičjega mesa, ki jih zajemata uredbi Sveta (ES) št. 1727/2000 in (ES) št. 3066/95 ter o razveljavitvi uredb (EGS) št. 2698/93 in (ES) št. 1590/94."
2. Prvi pododstavek člena 1 se nadomesti z naslednjim:
"Za celoten uvoz proizvodov, ki spadajo v skupine št. 1, 2, 3, 4, H1, 5, 6, 7, 8, 9, 10/11, 12/13, 14, 15, 16 in 17, določene v Prilogi I k tej uredbi, v Skupnost v skladu z režimi, določenimi v uredbah (ES) št. 1727/2000 in (ES) št. 3066/95, je treba predložiti uvozno dovoljenje."
3. Člen 5 se nadomesti z naslednjim:
"Člen 5
Za namene člena 21(2) Uredbe (EGS) št. 3719/88 uvozna dovoljenja veljajo 150 dni od dneva njihove dejanske izdaje.
Vendar pa dovoljenja ne veljajo po 30. juniju v letu, ko so izdana.
Dovoljenja niso prenosljiva:"
4. Člen 6 se nadomesti z naslednjim:
"Člen 6
Varščina 20 EUR za 100 kilogramov se položi pri zahtevkih za uvozno dovoljenje za vse proizvode iz člena 1."
5. Del A Priloge I se nadomesti s Prilogo I k tej uredbi.
Člen 2
Priloga II k Uredbi (ES) št. 1585/2000 se nadomesti s Prilogo II k tej uredbi.
Člen 3
Ta uredba začne veljati z dnem objave v Uradnem listu Evropskih skupnosti.
Uporablja se od 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. septembra 2000

Labels: 3
15
17
18